4. melléklet

 a 8/2013.(V. 4.) önkormányzati rendelethez

Önkormányzati vagyontárgy elidegenítése, használatba, vagy bérbe adása, illetve más módon történő hasznosítása pályáztatás, vagy licit eljárás útján történhet.

1. Fejezet
2. A pályázati eljárás

 1./ Pályázati eljárás útján hasznosítani kívánt önkormányzati vagyontárgyakat

 a helyben szokásos módon hirdetni kell.

 2./ A képviselő-testület az 1. ponttól eltérő módon való hirdetésről határozattal

 dönt.

 3./ Az ingatlan értékesítésre való meghirdetésekor a vételárat a forgalmi

 értékbecslő által meghatározott értékben kell megjelölni, az ÁFA fizetési

 kötelezettségre való felhívással együtt.

 4./ Az ajánlatok elfogadásáról a képviselő-testület dönt.

 5./ Amennyiben egy időben egy ajánlatot nyújtottak be a polgármester:

 a.) amennyiben az ajánlat összege megegyezik a meghirdetett árral, azt a

 képviselő-testület soron következő ülésére előterjeszti,

 b.) amennyiben a benyújtott ajánlat összege kisebb a meghirdetett árnál,

 tájékoztatja a képviselő-testületet és ezt követően a képviselő-testület

 dönt, hogy

 ba) az ajánlatot elutasítja,

 bb) a beérkezett ajánlatot elfogadja,

 c.) amennyiben több azonos összegű ajánlatot nyújtottak be, a polgármester

 elindítja a licit eljárást.

II. Fejezet

1. **A licit eljárás**

 Licit útján kell hasznosítani mindazon vagyontárgyakat, amelyek ilyen módon

 történő értékesítését a képviselő-testület elrendeli.

 1./ A Közös Önkormányzati Hivatal a kijelölt ingatlanokról a helyben szokásos

 módon hirdetményt tesz közzé.

 A hirdetmény az alábbiakat tartalmazza:

 a.) az ingatlan címe

 b.) helyrajzi száma,

 c.) nagysága,

 d.) kikiáltási ára,

 e.) megtekintésének lehetőségei,

 f.) liciten történő részvétel feltételei,

 g.) licitküszöb.

 2./ A liciten az vehet részt, aki személyazonosságát, jogi személy esetén

 nyilvántartásba vételét hitelt érdemlően igazolta, gazdasági társaság esetében 30 napnál nem régebbi cégbírósági kivonattal.

 3./ A licitet legalább 3 tagú bizottság folytatja le. A bizottság elnöke a település

 mindenkori polgármestere, további két tagja a képviselő-testület által kijelölt

 képviselő.

 4./ A licitet a bizottság elnöke ( a továbbiakban: Elnök) vezeti.

 5./ Az Elnök kizárja az eljárásból, aki a 3. pontban foglalt feltételeket nem

 teljesítette.

 6./ Az Elnök ismerteti a licit szabályit, az ingatlan jellemzőit, a kikiáltási árat és

 válaszol az eljárással, valamint az ingatlannal kapcsolatban feltett kérdésekre.

 7./ A résztvevők a többi résztvevő jelenlétében egyenként tesznek árajánlatot.

 8./ A résztvevők egymás után több árajánlatot is tehetnek.

 9./ A résztvevők újabb árajánlatot csak akkor tehetnek, ha az magasabb összegű az

 előző árajánlatnál.

 10./A magasabb összegű árajánlat megtételével a korábbi ajánlatból eredő ajánlati

 kötöttség megszűnik.

 11./ Az eljárás akkor ér véget, amikor már csak egyetlen árajánlat érkezik.

 12./ Az elnök az addigi legmagasabb ellenértéket a képviselő-testület soron

 következő ülésére előterjeszti.

 13./A szerződés a legmagasabb összegű ajánlat képviselő-testület által való

 elfogadásával jön létre.

 14./ A licitről jegyzőkönyv készül, amelyet a jelenlévő valamennyi résztvevő aláír.

 **III. Ingó vagyontárgy licit szabályai**

 Ingó vagyontárgy licitje esetén az ingatlanra vonatkozó szabályokat az alábbi

 eltéréssel kell alkalmazni:

 1./ Az eljárást a vagyontárgy használója folytatja le.

 2./ Az eljárást három tagú, az intézmény vezetője által kijelölt és az általa vezetett

 bizottság folytatja le.

 3./ az 1. pontban megjelölt vagyonhasználó a legmagasabb ellenértéket ajánló

 ajánlatát fogadja el.

 4./ A vagyontárgy a számla kiegyenlítését követően adható a legmagasabb

 ellenértéket ajánló birtokába.